Vawoitungsgliedarung vo Wales

De **Vawoitungsgliedarung vo Wales** (dt.: **Verwaltungsgliederung von Wales**) losst si in drei Phasn eihtein. Zwischn 1889 und 1974 hod de klassische Vawoitungsgliedarung in Counties und County Boroughs bstondn. Vo 1974 bis 1996 hod a Eihteiung in neigschoffne Countys gfoigt, de in Districts untagliedat woan. Seit 1996 is de Vawoitung in Wales oastuafig struktuariat und es bstehn 22 *Principal Areas*.

## Vawoitungsgliedarung vo Wales bis 1974

Bis 1974 woa Wales in dreizehn Vawoitungsgrofschoftn eihteit:

# Monmouthshire (*Sir Fynwy*)
# Glamorgan (*Sir Forgannwg*)
# Carmarthenshire (*Sir Gaerfyrddin*)
# Pembrokeshire (*Sir Benfro*)
# Cardiganshire (*Sir Aberteifi* oder *Ceredigion*)
# Brecknockshire (*Sir Frycheiniog*)
# Radnorshire (*Sir Faesyfed*)
# Montgomeryshire (*Sir Faldwyn*)
# Denbighshire (*Sir Ddinbych*)
# Flintshire (*Sir y Fflint*)
# Merionethshire (*Sir Feirionnydd*)
# Caernarfonshire (*Sir Gaernarfon*)
# Anglesey (*Sir Fôn*)

Dozua san de vawoitungstechnisch eingständinge County Boroughs Cardiff, Swansea und Merthyr Tydfil (olle in Glamorgan) sowia  Newport in Monmouthshire kemma.

* Koartn vo de Vawoitungseihheitn voa 1974

## Vawoitungsgliedarung vo Wales 1974 bis 1996

Zwischn 1974 und 1996 hods in Wales ocht Countys gem, de si in Districts untateit hom („zwoastuafige Vawoitung“). Diese ocht Countys woan bei da Neioaganisation vo da Kommunoivawoitung 1974 onstej vo da 1888 eihgrichdtn dreizehn oidn Countys und vo de via County Boroughs: (Cardiff, Swansea, Merthyr Tydfil und Newport) gschoffn worn. Dena Countys san olle walisische Bezeichnunga gem worn. Ledigli de Glamorgan-Counties hom englische Nama eahoitn.

# Gwent
# South Glamorgan *(De Morgannwg)*
# Mid Glamorgan *(Canol Morgannwg)*
# West Glamorgan *(Gorllewin Morgannwg)*
# Dyfed
# Powys
# Gwynedd
# Clwyd

De 8cht Countys woan in Districts untateit:

* Clwyd: Alyn and Deeside, Colwyn, Delyn, Glyndwr, Rhuddlan, Wrexham Maelor
* Dyfed: Carmarthen, Ceredigion, Dinefwr, Llanelli, Preseli Pembrokeshire, South Pembrokeshire
* Gwent: Blaenau Gwent, Islwyn, Monmouth, Newport, Torfaen
* Gwynedd: Aberconwy, Arfon, Dwyfor, Meirionnydd, Anglesey
* Mid Glamorgan: Cynon Valley, Ogwr, Merthyr Tydfil, Rhondda, Rhymney Valley, Taff–Ely
* Powys: Brecon, Montgomery, Radnor
* South Glamorgan: Cardiff, Vale of Glamorgan
* West Glamorgan: Lliw Valley, Neath, Port Talbot, Swansea

## Heitige Vawoitungsgliedarung vo Wales

De deazeitige Vawoitungsstruktua in Wales is am 1. Aprü 1996 eihgfiaht worn und telt Wales in 22 Principal Areas, des san Vawoitungsbeziake, de fia olle lokoin Vawoitungsafgom zuaständig san. Es gibt koa middlare Vawoitungsebene iwa iahna, so doss ma in Wales vo ana „oastuafing Vawoitung“ spricht. Diese Vawoitungseihheitn san mid de Unitary Authorities in England vagleichboa. De 22 Principal Areas hom zwoar olle an gleichn Vawoitungsstatus, fiahn jedoch afgrund iahra Gschicht bzw. iahra Gräß untaschiedliche Bezeichnunga so fiahn nein an Titl *County*, zehn an Titl *[[County Borough]]*, oane'n Titl *[[City (Stod)|City]]* sowia zwoa an Titl *City and County*.

Wales bsitzt seit 1998 a Parlament mid bschränktn Befugnissn, de Walisische Nationoivasommlung (National Assembly for Wales).

Wo de englische Bezeichnung vo da walisischn obweicht, is de walisische in da foingdn Listn zuasätzli ogem:

Zu zeremoniejn Zweckn is Wales außadem in ocht Preserved Counties eihteit, de weitgehnd dena ocht Counties entsprechn, de in Wales zwischn 1974 und 1996 bstondn hom. Jede vo de 22 Principal Areas is am Preserved County zuagoadnd.

## Beleg